NaiveNeuron/SloPal huggingface dataset:
Kaliňák, Robert, minister vnútra a podpredseda vlády SR (2016-04-26):
Dneska mal niektorý z poslancov SaS pravdu, že, samozrejme, nedá sa reagovať na 28 faktických poznámok v dvoch minútach, tak mi odpusťte tí, ktorých nie preto, že by som nechcel alebo ignoroval, ale jednoducho sa to nedá stihnúť. Začnem tým, čo povedal pán Matovič. Totižto nehovorím to vždy tak zámerne, ale viem, že ho k niečomu vyprovokujem. Tak povedal, že nemôžete na mňa povedať, že som daňový podvodník, lebo neexistuje právoplatné rozhodnutie, ktoré by ma z toho usvedčovalo. Žiadne takéto právoplatné uznesenie neexistuje. Takže ani vy nemôžete hovoriť o nás, že sme zlodeji, lebo žiadne také právoplatné nerozhoduje (pozn. red.: lapsus linguea, správne „neexistuje“). A to je to, že ste sám sebe teraz sa vlastne prevrátili. Čiže to je proste presne tá vec. Čo treba povedať, ja som nepovedal, že ste išli korumpovať pani Blahovú, ale povedal som, že ste jej povedali, že ju niekto bude korumpovať. A to bola celá výpoveď, čo ste povedali, a to „niekto“ ste už nepovedali. Bolo to v médiách, som to čítal z novín, to bolo z novín, kde ste to k tomu rozprávali. (Reakcia z pléna.) Takže to je vec, ak ste to nevypovedali na GP, prosím, ale mediálne bolo jasne vtedy stanovené, si to pamätám veľmi dobre, v rámci (reakcia z pléna), v rámci... Ja by som sa nesmial na tom, čo ste spáchali pri voľbe generálneho prokurátora, ja by som na to hrdý nebol, pán poslanec Lipšic. Naozaj sa je za veľa hanbiť pri voľbe generálneho prokurátora Čentéša. To bola fakt obrovská hanba. A medzi nami, keď už sa chcete pýtať na to, že kto čo strácal, pán Krajniak to tu povedal, kto čo strácal. Áno, vo vláde stratíte nejaké hlasy. Napríklad SaS-ka, keď bola vo vláde, stratila dve tretiny hlasov, takmer vypadla z parlamentu. To je daň, ktorá sa za to platí. Teraz v opozícii ich opäť získala. Ale vy ste jeden z mála, ktorý v opozícii stratil. (Zasmiatie sa v sále.) Pretože vstupovali ste do opozície 102- hlasov a teraz máte 82-tisíc. Prepáčte, vy ste sa dostali do parlamentu tak trošku podvodom. Lebo najprv ste chceli mať tú veľkú väčšinu, ktorá vyhrá parlamentné voľby, a teraz ste sa zviezli na chrbte OĽANO. Máte dvoch poslancov a 2, menej ako 2 %. A nehovoríte pravdu a klamete v konfrontácii s vlastnými činmi. Ja nevidím dôvod, prečo by som s vami mal diskutovať, pán Lipšic. Naozaj dnes nereprezentujete, pre mňa je určite reprezentatívnejší už pán Galko, ktorý na mňa takisto nadáva a bezpochyby proste na mňa nemá dobrého slova, ale reprezentuje nejaké hlasy, ktoré (reakcia z pléna), ktoré treba, ktoré treba rešpektovať. Jasné? Je opozičný, čiže to... (Prerušenie vystúpenia časomerom.)
Antal, Peter, poslanec NR SR (2017-09-12):
Ďakujem pekne za slovo, pán predsedajúci. V rozprave nevystúpil žiadny poslanec. Pán predsedajúci, dajte, prosím, hlasovať o návrhu uznesenia s tým, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Kigalským dodatkom k Montrealskému protokolu o látkach, ktoré poškodzujú ozónovú vrstvu.
Kamenický, Ladislav, poslanec NR SR (2015-09-22):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet a Ústavnoprávnemu výboru Národnej rady. Za gestorský výbor navrhuje Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Dajte, prosím, o mojom návrhu hlasovať. Ďakujem.
Paška, Pavol, predseda NR SR (2013-05-21):
Ďakujem pekne, pán minister. Pán spravodajca, nechcete sa vyjadriť? Prerušujem rokovanie o tomto bode programu. Budeme pokračovať druhým čítaním o vládnom návrhu zákona o odovzdávaní, uznávaní a výkone rozhodnutí o opatreniach dohľadu ako náhrade väzby v Európskej únii . Je to vládny návrh, tlač je pod číslom 402. Spoločná správa má číslo 402a. Pán minister spravodlivosti Tomáš Borec odôvodní aj tento vládny návrh zákona.
Zmajkovičová, Renáta, podpredsedníčka NR SR (2012-06-27):
Pán poslanec Miškov, chcete reagovať? (Reakcia poslanca.) Nie. O slovo požiadal navrhovateľ. Nech sa páči, pán minister.
M. Číž, podpredseda NR SR: (2007-06-21):
Slovo má pán poslanec Martinák.
Petrák, Ľubomír, poslanec NR SR (2015-03-12):
Pán predseda, pristúpime k hlasovaniu o návrhoch podaných v rozprave. Prvý vystúpil pán poslanec Fronc, ktorý podal dva návrhy. Ale tu je potrebné upresniť, že najskôr budeme hlasovať o návrhu, ktorý sa týka čl. I § 31 ods. 2, nakoľko bol v tomto poradí podaný v rozprave, ale na papieroch je označený ako pozmeňujúci návrh č. 2, aby sme vedeli, o čom hlasujeme. Pán predseda, dajte hlasovať o tomto návrhu.
P. Hrušovský, podpredseda NR SR: (2002-06-19):
Pristúpime k rokovaniu o ďalšom bode programu, ktorým je návrh vlády na prijatie zákona o verejných vodovodoch a verejných kanalizáciách a o zmene a doplnení niektorých zákonov, ktorý prerokúvame ako tlač 1426. Prosím, aby z poverenia vlády Slovenskej republiky predmetný návrh zákona uviedol a odôvodnil pán minister pôdohospodárstva. Pán minister, nech sa páči. P. Koncoš, minister pôdohospodárstva SR: Ďakujem. Vážený pán predsedajúci, pani poslankyne, páni poslanci. Predložený vládny návrh zákona o verejných vodovodoch a verejných kanalizáciách a o zmene a doplnení niektorých zákonov reaguje na zmenené spoločenské pomery a vlastnícke vzťahy prevádzkovania verejných vodovodov a verejných kanalizácií a vytvára nové právne ponímanie prevádzkovania verejných vodovodov a verejných kanalizácií vo verejnom záujme. Jeho cieľom je najmä ustanoviť práva a povinnosti vlastníkov a prevádzkovateľov verejných vodovodov a verejných kanalizácií. Podmienky na udelenie osvedčenia o odbornej spôsobilosti a živnostenské oprávnenia na prevádzkovanie verejných vodovodov a verejných kanalizácií, požiadavky na zriaďovanie a prevádzkovanie verejných vodovodov a verejných kanalizácií a pôsobnosť orgánov verejnej správy na úseku správy týchto zariadení. V rámci prerokovania predmetného návrhu vo výboroch Národnej rady Slovenskej republiky bol uplatnený celý rad pripomienok, ktoré vládny návrh zákona modifikujú. Napriek tomu s pozmeňujúcimi návrhmi uvedenými v spoločnej správe súhlasím. S pripomienkami výborov Národnej rady Slovenskej republiky, ktoré prispejú k obsahovému vylepšeniu zákona uvedenými v spoločnej správe, súhlasíme. Ďakujem za konštruktívny prístup pri prerokovaní vládneho návrhu zákona o verejných vodovodoch a kanalizáciách a o zmene a doplnení niektorých zákonov a dovoľujem si vás požiadať o súhlas s týmto vládnym návrhom zákona. Ďakujem.
Blanár, Juraj, poslanec NR SR (2016-04-20):
Vážená pani poslankyňa, k mnohým veciam je možné sa a je potrebné sa absolútne prihlásiť a plne podčiarkujem, že v prvom rade sme ľudia, potom sme kresťania, protestanti, možno ateisti a potom sme možno oľanáci, smeráci a neviem ešte čo, a preto je veľmi dôležité, aby ten, tá diskusia, ktorá tu je, bola vždy konštruktívna, a v tomto sme všetci na jednej lodi. Či opozícia, či koalícia, nech si to akokoľvek povieme. Do akej miery tu budeme konštruktívni, do takej miery sa nám tu bude v spoločnosti dariť. Aj meniť ten obrázok, o ktorom ste hovorili, pretože treba myslieť na to, že ak dnes je niekto v opozícii, musí myslieť aj na to, že niekedy možno bude v koalícii, ak to myslí seriózne, a bude vládnuť. A chcel by som aj k tým veciam, čo ste hovorili. Nie ste sama. V našom kraji máme množstvo takýchto vecí, ktoré robíte aj vy. Ja by som vás rád pozval napríklad na Oskara Žilinského kraja, kde naše deti robia divadlo, určite to viete, kde chodia neštátne, to znamená treťosektorové subjekty. A my s nimi spolupracujeme. Dokonca máme mnohé zmluvy. Nie je to také čierno-biele možno, ako ste to tu opísali. My máme množstvo zmlúv, kde robíme sociálnu kuratelu, krízové centra, domovy na polceste. A mohol by som pokračovať ďalej. Ja si myslím, že je tu na každom z nás, čo môžeme urobiť. Debariérizujú sa všetky naše sociálne zariadenia. Každý z nás môže nejakým spôsobom prispieť a je to čisto len na nás. Len treba myslieť na to, ako ste povedali, že v prvom rade sme ľudia. A snažme sa aj tu za týmto pultom nešíriť predovšetkým síru a zlo, ale snažiť sa hľadať a povedať aj niečo pozitívne. A povedať aj to napríklad, že za pôsobenia... (Prerušenie vystúpenie časomerom.)
Milanová, Natália, poslankyňa NR SR (2018-10-19):
Ja v tejto súvislosti chcem povedať, že som veľmi rada, že som súčasťou poslaneckého klubu OĽANO a nielen preto, že robí pronatalitné opatrenia, a teda nielen preto, že som Natália, ale je to poslanecký klub, ktorý to s prorodinnou politikou myslí úplne vážne a svedčia o tom aj fakty, keďže len pri námatkovom spočítaní počtu detí, ktoré poslanci a poslankyne majú, tak myslím, že dlhodobo vedieme, pretože ten počet je asi 40. Takže to, že to OĽANO s rodinou myslí vážne, tak aj toto číslo o tom hovorí. A ďalšia vec, je veľmi potrebné podporovať mladé ženy, aby sa pre materstvo nemali problém rozhodnúť aj v tom nižšom veku, pretože dnes všetci vieme, že ten trend je začínať materstvo až po tridsiatke, pretože sa argumentuje tým, že najprv treba vybudovať kariéru, treba si zabezpečiť nejaký príjem peňazí, pretože dieťa niečo stojí, a ten trend nie je dobrý. Pretože v dnešnej dobe má mnoho párov problém, aj aby dieťatko mali, a zistia to, už keď je príliš neskoro. Takže aj prostredníctvom tohto návrhu zákona vieme zabezpečiť, aby už aj mladé ženy, študentky začali nad materstvom rozmýšľať skôr a nevideli možno tie prekážky, ktoré by vidieť za iných okolností mohli. Takže ďakujem aj za tento návrh.
Ďuriš Nicholsonová, Lucia, podpredsedníčka NR SR (2019-01-29):
V rozprave teraz vystúpi pán poslanec Heger.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 138 poslancov, za 126, proti nikto, zdržalo sa 12, hlasovali všetci prítomní. Konštatujem, že sme navrhované uznesenie schválili. Nasleduje hlasovanie o návrhu uznesenia k Správe Osobitného kontrolného výboru na kontrolu činností Vojenského spravodajstva o stave použitia informačno-technických prostriedkov za rok 2019 (tlač 135). Poprosím pani poslankyňu Šebovú, aby toto hlasovanie uviedla. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2019 , tlač 135.)
M. Hort, podpredseda NR SR: (2008-06-19):
Teraz má slovo pán poslanec Ján Richter. Nech sa páči.
Danko, Andrej, predseda NR SR (2018-02-13):
Pani poslankyňa Cigániková.
P. Hrušovský, predseda NR SR: (2005-07-01):
Otváram rozpravu o tomto bode programu. Do rozpravy sa z prítomných poslancov ústne nehlási žiaden. Písomné prihlášky do rozpravy nemám. Končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. Ďakujem pánovi generálnemu riaditeľovi Vaškovičovi za predloženie ročnej správy Národnej rade o hospodárení Exportno-importnej banky za rok 2004. A prosím teraz člena Predstavenstva Spoločnej zdravotnej poisťovne Antona Kováčika, aby Národnej rade predložil návrh účtovnej uzávierky Spoločnej zdravotnej poisťovne za rok 2004 . Nech sa páči, pán Kováčik. A. Kováčik, člen Predstavenstva Spoločnej zdravotnej poisťovne: Vážený pán predseda, vážené panie poslankyne, vážení páni poslanci, dovoľte, aby som vám v súlade s programom rokovania uviedol materiál, ktorým je návrh účtovnej uzávierky Spoločnej zdravotnej poisťovne za rok 2004 (tlač 1157). Cieľom predkladaného materiálu je poskytnúť všetky relevantné údaje verne a pravdivo vypovedajúce o finančnej situácii Spoločnej zdravotnej poisťovne k 31. decembru 2004 a o výsledkoch jej hospodárenia za uplynulý rok. Materiál okrem súvahy a výkazu ziskov a strát obsahuje podrobné poznámky a rozpis jednotlivých riadkov súvahy. Spoločná zdravotná poisťovňa vykonala v roku 2004 so súhlasom príslušných štátnych orgánov významné kroky na zlepšenie svojej ekonomicko-finančnej situácie. Celkový záväzok voči osobitnému účtu prerozdeľovania povinného zdravotného poistenia vo výške 7,784 mld. vysporiadala nasledovne. Dozorný orgán osobitného účtu prerozdeľovania povinného zdravotného poistenia schválil dohodu o urovnaní medzi Spoločnou zdravotnou poisťovňou a Všeobecnou zdravotnou poisťovňou vo veci odpustenia poplatku z omeškania za neodvádzanie povinného poistenia na osobitný účet vo výške 5,356 mld. Spoločná zdravotná poisťovňa uzavrela zmluvu o postúpení pohľadávok na istine v čiastke 2,428 mld. a vzájomnom započítaní záväzkov a pohľadávok so spoločnosťou VERITEĽ, a. s., vo výške 1,588 mld. Na základe uvedeného Spoločnej zdravotnej poisťovni zostal záväzok voči spoločnosti VERITEĽ, a. s., vo výške 840 mil. Sk. Účtovná uzávierka bola podrobená auditu v súlade s Medzinárodnými audítorskými štandardmi ISA s konštatovaním nezávislého audítora o tom, že ročná účtovná uzávierka Spoločnej zdravotnej poisťovne k 31. 12. 2004 neobsahuje nesprávnosti a je v súlade so slovenským zákonom o účtovníctve. Zhromaždenie zriaďovateľov Spoločnej zdravotnej poisťovne prerokovalo účtovnú uzávierku SZP za rok 2004 na svojom zasadnutí 28. apríla 2005 a navrhuje Národnej rade Slovenskej republiky predmetný materiál schváliť. Ďakujem pekne.
Fecko, Martin, poslanec NR SR (2013-12-10):
Ďakujem pekne. Pani kolegyňa, ďakujem za vystúpenie. Myslím, že si to zhrnula, ako ty to vieš. Áno, tie zlaté vajcia nám odchádzajú alebo odišli a ešte sa hľadajú, ktoré by mohli nám odísť. Takže máš 100-percentnú pravdu, že je to katastrofa. Pán kolega Fronc vo svojom vystúpení minulý týždeň ma upozornil, že: Pán kolega, aj napriek dobrému úmyslu nejakých tých zákonov, nejakého toho legislatívneho návrhu, že nakoniec príde nejaký ten lobing a všetko sa to obráti nejak ináč a podľahne sa tomuto lobingu. Pýtam sa, kto bude lobovať za našich občanov, kto bude lobovať? Nemali by sme to byť my, poslanci Národnej rady? Ďakujem.
Grendel, Gábor, podpredseda NR SR (2021-05-05):
Pán poslanec Vašečka s reakciou na faktické poznámky.
Halúz, Milan, poslanec NR SR (2014-12-09):
Ďakujem, pán predseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: ústavnoprávnemu výboru, Výboru Národnej rady pre sociálne veci a Výboru Národnej rady pre vzdelávanie, vedu, mládež a šport. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Bagačka, Michal, poslanec NR SR (2013-01-29):
Ďakujem. Prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na rokovanie výborom, Ústavnoprávnemu výboru Národnej rady a Výboru Národnej rady pre hospodárske záležitosti, a aby za gestorský výbor určila hlasovaním Výbor Národnej rady Slovenskej republiky pre hospodárke záležitosti a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v Národnej rade v prvom čítaní.
P. Hrušovský, predseda NR SR: (2005-06-30):
(Hlasovanie.) 133 prítomných, 95 za, 20 proti, 18 sa zdržalo. Návrh sme schválili. Pristúpime k tretiemu čítaniu o vládnom návrhu zákona. Otváram rozpravu. Pýtam sa, či sa z prítomných pánov poslancov chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona, ktorým sa mení a dopĺňa zákon o liekoch a zdravotníckych pomôckach, živnostenskom podnikaní a zákon o reklame ako o celku so schválenými pozmeňujúcimi a doplňovacími návrhmi s odporúčaním gestorského výboru... J. Bielik, poslanec: Schváliť.
M. Sabolová, poslankyňa: (2007-09-20):
Interpelujem vás vo veci nariadenia vlády o verejnej minimálnej sieti. Aké dôvody vás viedli k vypusteniu z nariadenia vlády o verejnej minimálnej sieti akékoľvek psychiatrické ústavné zariadenie? Prosím vás o analýzu a vyjadrenie aj hlavného odborníka pre túto oblasť, pretože v takom vážnom období, ako je súčasná situácia, aspoň niektoré psychiatrické ústavné zariadenia by mali byť zaradené v minimálnej sieti. Ďakujem veľmi pekne.
Laurenčík, Milan, podpredseda NR SR (2022-05-05):
V zmysle rokovacieho poriadku teraz vystúpi pán spravodajca. Nech sa páči.
Budaj, Ján, poslanec NR SR (2018-01-31):
Pán poslanec, veľmi dobre ste ilustrovali to, čo ciacha obsahuje teraz, alebo tie značky na konci kmeňa. Lenže práve problém je, že chýba tam označenie toho jediného jedného kmeňa. Takýchto kmeňov, ktoré majú túto triedu, túto hrúbku a dĺžku, môže byť ľubovoľný počet. (Reakcie z pléna.)
Vaľová, Jana, poslankyňa NR SR (2015-11-11):
Môžete mi zapnúť čas? Vás poprosím...
D. Jarjabek, poslanec: (2003-06-17):
Ďakujem za pozornosť.
Blanár, Juraj, podpredseda NR SR (2023-02-02):
Pán poslanec Marek Šefčík s faktickou poznámkou.
Baránik, Alojz, poslanec NR SR (2018-09-12):
Ja som pôvodne na pani kolegyňu Žitňanskú ani nechcel reagovať, lebo v podstate súhlasím so všetkým, čo povedala, lebo nepovedala nič ani nové, ani prevratné, všetko je to pravda, v podstate len ma napadla taká myšlienka v súvislosti tej, že uviedla, že už tu prijatý ústavný zákon v tejto snemovni, že to je jedna vec, ktorá, dobrá, ktorá sa podarila. No obávam sa, aby to nebolo aj s týmto ústavným zákonom tak podobne ako s tým, o ktorom hovorila pani kolegyňa Žitňanská, že prijali sme síce ústavný zákon, ale výsledok je nič. Dotyčný, kvôli ktorému sa ten ústavný zákon prijímal, sa veselo premáva po bratislavských uliciach, je vysmiaty, ani náznak toho, že by sa mu mal čo i len vlas na hlave skriviť, tu nie je, naopak, príslušný predseda súdu už vopred povedal, že nič také sa určite nedá očakávať v nejakej dohľadnej dobe, myslí sa tým po dobu života dotyčného, čiže či tento ústavný zákon nie je taká nejaká podobná kuleha ako ten, o ktorom pani ministerka hovorila, že už tu bol v tejto snemovni prijatý. Ďakujem.
Danko, Andrej, podpredseda NR SR (2024-01-24):
Poslanec Mikulec.
Šimko, Jozef, poslanec NR SR (2020-07-09):
Ďakujem pekne za slovo. Vážený pán minister, vážené kolegyne, vážení kolegovia, ja nebudem hovoriť o anténach, však sa to už podrobne rozoberalo, nie som si istý, či práve antény by mali byť v tomto zákone. Ale dovolím si otvorene povedať, že žiadna vláda od roku 1989 neurobila pre banky toľko ako táto vláda, vláda Igora Matoviča. Ja si dovolím otvorene povedať, že víťazmi korony sú banky, komerčné banky od 21. marca 2020. Zároveň si dovolím povedať, že vláda sa správa ako bankový ombudsman. Oni v podstate chránia banky, chránia komerčné banky. Vážení priatelia, však si uvedomme, ak tento zákon prijmete, tak za druhý polrok 2020 banky budú mať menší odvod o 150 mil., budú mať zisk teda 150 mil. a na budúci rok opäť ďalších 150 mil., a to i napriek tomu, že banky za minulý rok mali zisk 630 mil. eur. Čo sme urobili minulým zákonom, ktoré ste vy v podstate deväťdesiati piati prijali, to bolo, myslím, v mesiaci apríl, áno, odložili ste, ale ponechali ste úroky pre občanov, pre tých, ktorí v podstate majú, kde berú tie úroky, teda úroky ste ponechali a zároveň ste posunuli istinu ďalej. To znamená, že opäť zarábajú banky, komerčné banky na území Slovenskej republiky. Vážení priatelia, sa pripájam k názoru pána Kotlebu, ktorý jednoznačne hovorí, že treba vynechať z tohto, z tohto návrhu § 35 navrhovaného zákona, pretože ak to ponecháme... Tridsaťpäť, že? (Reakcia z pléna.) 35. Takže, vážený pán minister, skúste, skúste sa nad tým zamyslieť a vzhľadom v prípade tento paragraf tu nepatrí do tohto zákona. Ja si dovolím povedať, ako aj kolegovia vravia, je tu veľa zaujímavých, dobrých návrhov. Prosím, podporíme... (Prerušenie vystúpenia časomerom.)
Blaha, Ľuboš, podpredseda NR SR (2024-04-18):
Ďakujem pekne. Takže prejdeme k druhej otázke, ktorá bola položená pani poslankyňou Danou Kleinert na pána generálneho prokurátora Slovenskej republiky s tým, že rovnako ako táto otázka, ako aj ďalšie otázky na generálneho prokurátora spadajú pod to, že generálny prokurátor Maroš Žilinka sa ospravedlnil z hodiny otázok z dôvodu konania porady vedenia Generálnej prokuratúry Slovenskej republiky s krajskými prokurátormi mimo Bratislavy v dňoch 18. – 19. apríla 2024 a odpoveď na otázku, ako aj ďalšie otázky zašle poslancovi písomne. Takže prejdeme k tretej otázke, a to je od pani poslankyni Zuzany Plevíkovej na podpredsedu vlády Slovenskej republiky a ministra obrany Slovenskej republiky Roberta Kaliňáka v tomto znení: „Vážený pán minister, ako vnímate stav, v ktorom ste po predchádzajúcej vláde našli ministerstvo obrany, a aké kroky bude podľa vášho názoru nevyhnutné uskutočniť, aby sa nedostatky na ministerstve obrany napravili?" Nech sa páči, pán minister.
Baláž, Radovan, poslanec NR SR (2019-12-05):
Teraz budeme hlasovať o druhom pozmeňujúcom návrhu pána poslanca Galeka a pani poslankyni Zemanovej. Tento návrh má dva body a navrhovateľ teraz požiadal, aby sa o každom bode hlasovalo osobitne. Preto budeme najprv hlasovať o prvom bode z tohto pozmeňujúceho návrhu.
Paška, Pavol, predseda NR SR (2014-02-13):
Ďakujem pekne, pán spravodajca. Otváram rozpravu. Mám písomné prihlášky za poslanecký klub MOST – HÍD pán poslanec Nagy, za poslanecký klub SDKÚ – DS pán poslanec Štefanec, za poslanecký klub KDH pán poslanec Abrhan. Písomnú prihlášku do rozpravy mám ešte od pánov poslancov Kaníka, Simona, Hudackého, Lipšica, Brocku, Zajaca, Hlinu, Sulíka a Poliačika. Pán premiér, máte slovo. Páni poslanci, ja, my sme zvyknutí na vaše divadlo. (Reakcia predsedu parlamentu na inštalovanie transparentu pred rečníckou tribúnou v rokovacej sále.) Ale skúste umožniť pánovi premiérovi vystúpiť. Samozrejme, môžte ukazovať, čo chcete, na čo ste pyšní. Pán premiér, nech sa páči, poprosím vás.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 143, za 95, proti 1, zdržalo sa 47 poslancov. Konštatujem, že sme posunuli návrh zákona do druhého čítania. Nech sa páči.
Mazurek, Milan, poslanec NR SR (2017-11-29):
Ďakujem pekne za slovo. Pán Krajčí, vypočul som si pozorne váš príhovor a musím oceniť, že ste dobre zhodnotili rôzne negatívne javy, ktoré môžme v slovenskom zdravotníctve denne zažívať, ako ste hovorili o tej kvalite služieb, o kvalite tých miestností, o stravovacích zariadeniach a tak ďalej a tak ďalej. Bohužiaľ, realita Slovenska je taká, že zdravotníctvo a nemocnice, prevažne nemocnice v štátnej správe, sú naozaj v zlom stave. Aj napriek tomu, že tieto služby, ktoré nemocnice poskytujú, sú na veľmi nízkej úrovni, sme sa ale dostali do bodu, kedy vláda požaduje od daňových poplatníkov, aby prispeli s neuveriteľnou sumou 585 mil. eur na oddlženie týchto nemocníc. Potom sa môžu občania oprávnene pýtať, aké služby v podstate za tieto obrovské množstvá financií, ktoré svojou prácou štátu vytvárajú, reálne dostanú. A takisto ste hovorili o tom, že čo sú zrejme príčiny toho, prečo sú slovenské nemocnice v takomto nelichotivom stave, resp. čo spôsobilo ich zadlženie, ktoré dnes musíme takýmto akútnym spôsobom riešiť. Hovorilo sa tu o jednotlivcoch, hovorilo sa tu o systémových chybách, hovorilo sa tu o chybách vo vedení nemocníc a tak ďalej. Hovorili ste rovnako však o téme netransparentných obstarávaní, ktoré sa v týchto nemocniciach diali, o korupcii a podobných veciach, ktoré značne ovplyvnili hospodársky stav týchto slovenských nemocníc. Bohužiaľ však faktom je, že za tieto činy, za ktoré by mala byť vyvodená voči páchateľom majetková trestná zodpovednosť, nebol nikto odsúdený a stále sa pozeráme len do budúcnosti a hráme sa na to, že sme v nejakom právnom štáte. Dokiaľ sa nevyrieši tento problém a nebude reálne vyvodená zodpovednosť voči tým, ktorí slovenské zdravotníctvo dostali do stavu, v ktorom je, tak sa nikdy nemôžme pohnúť ďalej. Ďakujem.
Petrák, Ľubomír, poslanec NR SR (2015-11-26):
O návrhoch pána podpredsedu Figeľa pod bodmi 4 a 5 nemôžeme hlasovať, lebo sme schválili bod č. 82 spoločnej správy a tieto návrhy pána podpredseda Figeľa s bodom 82 spoločnej správy kolidujú. Je súhlas...
Vašečka, Richard, poslanec NR SR (2021-10-21):
Ďakujem veľmi pekne. Pripomínam členom výboru pre vzdelávanie, vedu, mládež a šport schôdzu výboru o 12.30 z dôvodu návrhu na vyslovenie nedôvery členovi vlády. Ďakujem veľmi pekne.
Grendel, Gábor, podpredseda NR SR (2020-07-24):
Pán poslanec Baránik s faktickou poznámkou.
Pamula, Peter, poslanec NR SR (2018-02-14):
Ďakujem za slovo. Pán kolega Žarnay, vy si uvedomujete, že čo by ste spôsobil, keby tento váš zákon prešiel, v našej spoločnosti? Pretože to, čo, to, čo vy navrhujete, by neplatilo len pre riaditeľov škôl, ale by mohol vzniknúť precedens pre všetky typy zamestnaní u nás na Slovensku. To znamená, že by sa mohlo povedať, že aj vy ako poslanec môžete byť len dve funkčné obdobia. A ktokoľvek iný, primár alebo, alebo policajný riaditeľ, alebo akékoľvek odvetvie. Starostovia, povieme im, môžete kandidovať len dvakrát. Viete si predstaviť, čo by to spôsobilo v Slovenskej republike? Netvrdím, že váš názor nemá ratio, ale jednoducho sa treba na to pozrieť trošku z takého širšieho hľadiska. Pre strom nevidíte celý les. Ďakujem veľmi pekne.
Pčolinský, Peter, podpredseda NR SR (2023-06-27):
To bola písomná rozprava. Pýtam sa, či sa chce niekto prihlásiť ústne okrem pána navrhovateľa. Nie. Uzatváram možnosť sa ústne prihlásiť. Pán navrhovateľ, nech sa páči.
Zelník, Štefan, poslanec NR SR (2017-12-06):
Dajte, prosím, hlasovať o piatom pozmeňovacom návrhu poslanca Beblavého.
Laššáková, Jana, podpredsedníčka NR SR (2015-03-19):
Vyhlasujem rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nech sa páči, máte slovo, a poprosím vás vyjadriť sa aj k pozmeňujúcim návrhom.
Kovačócy, Marián, poslanec NR SR (2015-07-03):
Ďakujem za slovo. Vážený pán predseda, kolegyne, kolegovia, v rozprave vystúpil pán poslanec Galko, avšak nepodal žiadne návrhy. Preto, prosím, dajte hlasovať o tom, že Národná rada Slovenskej republiky berie na vedomie Správu o plnení úloh Vojenského spravodajstva za rok 2014.
Ďuriš Nicholsonová, Lucia, podpredsedníčka NR SR (2016-10-25):
Ďakujeme aj my, pán poslanec. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Pán poslanec Vašečka.
Kažimír, Peter, minister financií SR (2016-09-06):
Ďakujem, pán predseda. Zmluva zodpovedá ako vnútroštátnym právnym predpisom, tak aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých druhov príjmov medzi zmluvné štáty. Z hľadiska vecnej podstaty má charakter prezidentskej zmluvy. Zmluva priamo zakladá práva a povinnosti fyzických alebo právnických osôb a má prednosť pred zákonmi. Ďakujem.
Laššáková, Jana, podpredsedníčka NR SR (2015-04-22):
Pán poslanec Simon.
Dubéci, Martin, poslanec NR SR (2023-11-23):
4. Dobrý deň, pre záznam by som povedal to isté, čo pán Grendel, teda myslím si, že by to bolo fajn, keby sme si stanovili nejaké pravidlá. Takisto dovoľte, aby som povedal, že spôsob, ako sme si tuto celonočné hlasovanie odhlasovali, si myslím, že nie je úplne v rámci dobrých vzťahov, ale fajn, tak je to tak, ako to je. Ďakujem pekne.
Podmanický, Ján, poslanec NR SR (2012-10-25):
Teraz budeme hlasovať o mojom pozmeňujúcom návrhu, spoločne o všetkých bodoch.
Mazurek, Milan, poslanec NR SR (2022-12-19):
Pán poslanec, vy ste predseda výboru pre pôdohospodárstvo a životné prostredie a hneď v úvode ste nám všetkým tu dali za pravdu, keď sme hovorili o tom, že sused by mohol na základe pôvodného znenia tohto zákona udávať iného suseda a nejaký Budajoví kontrolóri by mohli mu vojsť do obývačky a odoberať popol z krbu. Na základe toho, čo sme povedali, sme tu inou poslankyňou, vašou bývalou kolegyňou v rámci vládnej koalície, označení za hlupákov, ktorí tomu nerozumejú. Vy ako predseda výboru ste nám dali za pravdu. To znamená, že hlupákom je asi niekto iný v tej SaS, v tej strane odborníkov, ako si oni hovoria, ale to je mimochodom aj kolegyňa, ktorá tu povedala, že chce dronmi kontrolovať ľuďom komíny. Čo je podľa môjho názoru už na nejakú ústavnú liečbu s Matovičom niekde v nejakej miestnosti. Každopádne vy ste tu dali pozmeňujúci návrh, ktorý má 99 bodov. Pri všetkej úcte, pán poslanec, nebolo by lepšie to celé stiahnuť a vypracovať normálny zákon? Pretože, čo je to za zákon, keď ministerstvo predložilo niečo tak strašne zlé, tak strašne nekvalitné, plné tak obrovských chýb a množstva potenciálnych zneužití, že je potrebný pozmeňovák s 99 bodmi, aby ste z toho vykryštalizovali čosi ako tak použiteľné. Čo z môjho pohľadu je len o čosi menšou katastrofou a určite to nemôžem naznačiť alebo povedať nemôžem, že by to bolo niečo naozaj dobré. Viete, už dosť dnes na Slovensku zápasíme s potravinovou sebestačnosťou. Ľudia potrebujú viac domácich kvalitných potravín. Určite sa to ale nerobí tak, že zase len prichádzame s možnosťami ako Národná rada alebo prichádza vláda ako komplikovať život tým poľnohospodárom. Dobre, že ste odstránili napríklad nutnosť toho poľnohospodára platiť poplatok za možnosť vjazdu jeho vozidla do obce. Ale prečo on zase musí ísť a vybavovať si špeciálne povolenia, lebo ide do nejakej uletenej bez emisnej zóny a zase mu to len komplikuje život. Bude musieť nahlasovať, kedy ide hnojiť, aby náhodou neurazil niekoho alebo niekomu neskomplikoval, v úvodzovkách, život a zase mu to len komplikuje život. To len odrádza ľudí od poľnohospodárstva.
Pročko, Jozef, poslanec NR SR (2023-05-25):
Áno, jasné... (Povedané súbežne s predsedajúcim.)
Figeľ, Ján, podpredseda NR SR (2013-09-10):
S reakciou na faktické poznámky, nech sa páči, Lucia Žitňanská.
V. Veteška, podpredseda NR SR: (2006-03-15):
Teraz pán poslanec Novotný opäť predloží spravodajskú správu, ktorú mu určil navrhnutý gestorský výbor pre zdravotníctvo. Nech sa páči.
Jurinová, Erika, podpredsedníčka NR SR (2012-09-25):
Tým sme vyčerpali písomne prihlásených do rozpravy. Poprosím, kto sa chce do rozpravy k tomuto bodu prihlásiť ústne? Ukončujem možnosť prihlásiť sa do rozpravy. Nech sa páči, pán Matovič.
Beluský, Martin, poslanec NR SR (2021-10-19):
Ďakujem za slovo, pán predseda. Tak na úvod by som chcel povedať, že ja som veľmi rád, že v minulosti sa zrušila tá trestnoprávna imunita, aj priestupková imunita poslancov Národnej rady, bolo to veľmi správne, aby čelili tiež spravodlivosti aj poslanci Národnej rady. Avšak naozaj pri tomto projekte MOVIR podľa mňa to je teraz v smere na vás, pán minister, je podľa mňa úplne normálna opozičná politika, že upozorňujeme, možnože niekedy sa aj niektoré informácie zveličujú alebo sú prekrútené, ale je potrebné vždycky upozorňovať, dávať na verejnosť informácie a je úplne normálne, že každý minister aj poslanec musí zniesť určitú formu aj kritiky, aj nejakého verejného tlaku a nepokladá za správne sa teraz oháňať nejakými trestnými oznámeniami. Treba to vysvetliť, treba to vysvetliť, treba sa, spraviť nejakú tlačovku a je to vybavené. (Reakcia z pléna.)
Buček, Jozef, poslanec NR SR (2011-09-08):
Ďakujem pekne za slovo. Vážený pán predsedajúci, vážený pán minister, kolegyne, kolegovia, Výbor Národnej rady Slovenskej republiky pre obranu a bezpečnosť ako gestorský výbor k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku (tlač 439) podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 444 z 25. júla 2011 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku (tlač 439) v určenej lehote a odporučili Národnej rade Slovenskej republiky podľa čl. 86 písm. d) Ústavy Slovenskej republiky: 1. vysloviť súhlas so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku, 2. rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto má prednosť pred zákonmi. Prílohou tejto správy je návrh uznesenia Národnej rady Slovenskej republiky, ktoré znie: Národná rada Slovenskej republiky podľa čl. 86 písm. d) Ústavy Slovenskej republiky A. vyslovuje súhlas so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku, B. rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky a táto zmluva má prednosť pred zákonmi. Ďakujem pekne. Pán predsedajúci, otvorte rozpravu.
Blaha, Ľuboš, podpredseda NR SR (2023-11-15):
Na faktické poznámky bude reagovať pán poslanec Peter Pollák. Nech sa páči.
B. Bugár, podpredseda NR SR: (2004-02-04):
(Hlasovanie.) Prítomných 131, za 65, proti 17, zdržalo sa 49. Konštatujem, že sme tento bod neschválili. B. Opaterný, poslanec: Ďalej poprosím hlasovať o bode 11...
Hanuliaková, Jana, poslankyňa NR SR (2023-12-18):
Vďaka za vaše vystúpenie, pani poslankyňa, a som nesmierne rada, že ste zdôraznila potrebu budovania športovej infraštruktúry. V tejto oblasti skutočne zaostávame. Ja sama pochádzam a žijem v obci, kde nemáme telocvičňu, a je to naozaj obrovský problém, ktorý vplýva na rozvoj detí a ich športových talentov. A každé volebné obdobie ľudia sa snažia veriť, že kandidát alebo kandidátka, ktorý príde, že im ju sľúbi, a dúfajú teda, že ju aj vybuduje, ale, žiaľ teda, nie sú na to finančné prostriedky a počítam, že ani tak skoro nebudú. Preto by som tiež naozaj ocenila, keby 400 mil., ktoré... čo je minimálne 400 mil., ktoré chce vláda investovať do nového ministerstva, aby radšej porozmýšľali a investovali do novej športovej infraštruktúry. Ďakujem.
Jarjabek, Dušan, poslanec NR SR (2022-05-03):
Ďakujem veľmi pekne, pán predseda. Tak, pán kolega Faič, to sa hneď vidí, keď vystúpi intelektuál s nadhľadom, ktorý má praktické skúsenosti aj s exekutívou, aj s poslaneckým mandátom a takýmto spôsobom referuje o danej problematike. Tak ešte raz veľmi pekne ďakujem a mňa teda ako neprávnika najviac z toho zaujíma ako tá kolúzna väzba, samozrejme zločinecká skupina atď. atď. a všetko, čo s tým súvisí, a pri tejto príležitosti by som chcel upozorniť aj odcitovať z jedného rozhovoru pani redaktorky Anky Žitnej s Jaroslavom Ivorom, kde práve to je celý rozhovor, ktorý sa zaoberá kolúznou väzbou a všetko, čo s tou kolúznou väzbou súvisí a pani Žitná sa pýta pána Jaroslava Ivora, hovorím, ja to, samozrejme, skrátim a vytrhám z kontextu. Otázka znie, či po toľkých rokoch ešte môže ovplyvňovať svedkov, teda v tomu zmysle, že či tá kolúzna väzba má nejaký zmysel a či to odvolávanie v parlamente má nejaký zmysel v prenesenom slova zmysle. Tá odpoveď Jaroslava Ivora je veľmi jednoznačná, keď hovorí, že: „Vy ste to povedala v závere tej svojej otázky, či ešte vôbec je možné po toľkých rokoch od roku 2012, kedy sa ten údajný skutok stal, nejakých svedkov ovplyvňovať.“ V tom je celý princíp, hej? Či vôbec toto má nejaký zmysel. Na to, na to teda Žitná, Žitná odpovedá: „Ľudia si dokonca mýlia väzbu a ten výkon trestu, keď už je odsúdený.“ A ďalej Jaroslav Ivor rozoberá ten termín prezumpcie neviny. O tom, ako táto prezumpcia neviny teraz stále platí a treba s ňou veľmi, veľmi objektívne a citlivo narábať, aby sme si stále tej prezumpcie viny boli vedomí.
Blaha, Ľuboš, poslanec NR SR (2017-12-06):
Pán kolega Krajniak, opozícia, ktorej ste súčasťou, dala tému tejto schôdze „korekcia tendrov na ministerstve vnútra“ a vy tu 20 minút tárate, ale úplne o niečom inom. Vy ste očividne nepochopili tému tejto schôdze, ale vôbec ma to neprekvapuje vzhľadom na váš intelekt. Viete, keď ste hovorili o ľuďoch, tak vy tu vediete 15 minút prázdne reči o ľuďoch. Prázdne reči. - Kým minimálna mzda rekordne vysoká, to je to, čo my robíte pre tých ľudí. - Kým nezamestnanosť rekordne nízka, to je to, čo sa naozaj robí pre týchto ľudí vďaka tejto vláde. - Zamestnanosť rekordne vysoká. - Ekonomický rast jeden z najvyšších v eurozóne. - Zákonník práce ďaleko sociálnejších než za vlády pravice. - Miera chudoby najnižšia. A mohol by som pokračovať. To, čo vy tie vaše najvlhšie sny z hľadiska sociálnej agendy, my všetko robíme. Tak čo nám vlastne vyčítate, pán kolega? A, áno, musíme pomáhať pracujúcim ľuďom ďaleko viacej. S tým maximálne súhlasím a verím, že to budeme robiť. Ale nedá sa len predstierať, že vy idete niečo riešiť, navyše keď na čele vašej strany je miliardách Boris Kollár. Čo on robí pre ľudí, prosím vás?! Ako, áno, pre vybranú skupinu ľudí pašoval heroín kedysi. To áno, to robil pre ľudí. A Boris Kollár, pokiaľ viem, tak obťažoval mladé 14-ročné dievčatá, čo sú tiež ľudia. Čiže, áno, pre tie dievky niečo urobil. A takisto sa... (Reakcia z pléna.) Pán Pčolinský, kľud, kľud, verím, že sa k vám ten heroín od Kollára nedostal a budete menej nervózny. To, že si uviažete fešný šálik, to z vás ešte žiadneho sociálneho hrdinu nerobí. Pán Krajniak, preboha, vy tu robíte poskoka jedinému mafiánovi v slovenskom parlamente. Aká je dôveryhodnosť toho, čo hovoríte? Jedinému mafiánovi tu robíte naozaj poskoka. Viete, čokoľvek hovoríte o ľuďoch, mne, keď vy hovoríte, vždy znie v ušiach iba znelka z Krstného otca. Ďakujem.
P. Hrušovský, predseda NR SR: (2002-11-14):
D. Bollová, poslankyňa: Áno, ak dovolíte, ďakujem, pán predsedajúci. Pán minister, chcem sa vám poďakovať za slušnú a fundovanú odpoveď na otázku, ktorú som vám položila v mene vašich podriadených, z ktorých veľká väčšina vo všeobecnosti, aspoň z tých, s ktorými som hovorila, s vašimi návrhmi plne súhlasí. Otázku som vám položila nie v záujme konfrontácie, ale v záujme toho, aby som im mohla odpovedať. Ďakujem ešte raz za to, že ste nám, vysokoškolsky vzdelaným poslancom za KSS tu neusporiadali nejakú prednášku z dejepisu pre základnú školu. Prosím, aby podľa vášho vzoru, ak môžete, nepremieňali naše vyjadrenia vaši páni kolegovia na nemiestny, žartovný program tu. Ďakujem vám ešte raz, pán minister.
P. Hrušovský, predseda NR SR: (2005-12-13):
(Hlasovanie.) 139 prítomných, 56 za, 16 proti, 52 sa zdržalo, 15 nehlasovalo. Neschválili sme návrh. Nech sa páči.
Pčolinský, Peter, poslanec NR SR (2018-06-18):
Pani predsedajúca, vzhľadom na to, že evidentne Národná rada nie je uznášaniaschopná, dávam procedurálny návrh, aby bolo prerušené rokovanie a pokračovalo sa zajtra o 9.00 hod.
Kažimír, Peter, podpredseda vlády a minister financií SR (2014-10-16):
Ďakujem veľmi pekne. Pán Jurzyca, ja v podstate vám ďakujem za túto otázku. Ona tá otázka zaznela v relácii „V politike“ v TA3 asi predminulý týždeň. A redaktor ju položil ako citát nie pána guvernéra, ale pána viceguvernéra. Čiže prepis je zlý. Odkazoval som pánovi viceguvernérovi, ktorý zhodou okolností je nominant opozície a sedí v Národnej banke a robí si svoju robotu. A chcem vás ubezpečiť o tom, že o tomto sme sa rozprávali, bol som s ním spolu v Spojených štátoch minulý týždeň na výročnom zasadnutí Medzinárodného menového fondu, takže jeho záujem o záležitosti vývoja mzdového účtu v štáte bude zodpovedaný a sčasti bude zodpovedaný aj teraz vám. Nepochybujem o tom, že za položením tejto otázky je vaša skúsenosť z členstva v bankovej rade, kde ste nejaký čas pobývali. Len vás chcem upozorniť, že ako nositeľ straníckeho preukazu SDKÚ, nepoznám detaily, možno ste len nominant SDKÚ, vám s láskou pripomínam, že ak chcete hovoriť o nekorektnom politickom tlaku na inštitúciu, akou centrálna banka je, tak vám pripomínam vystupovania vašich, ale aj iných poslancov počas minulého volebného obdobia, kde ste mali možnosť koalične držať vládu voči centrálnej banke. Veľmi nechutné vystúpenia a veľmi nechutné záležitosti, ktoré presne smerovali aj k efektívnosti využívania prostriedkov. Chcem vám pripomenúť vystúpenia možno už nie vášho, ale bývalého poslanca Beblavého, ktorý sa tu odbavuje na otázkach výšky alebo ceny auta zaobstaraného pre guvernéra z pohľadu toho teda, aké by asi malo byť. Tiež zaujímavá celkom rovina. A tam sa neozývate. (Prerušenie vystúpenia predsedajúcou.)
Martvoň, Anton, poslanec NR SR (2013-10-18):
Týmto sme hlasovali o všetkých pozmeňujúcich a doplňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím vás, o tom hlasovať.
Frešo, Pavol, poslanec NR SR (2016-02-11):
Ešte raz vás poprosím čas mi dať.
Sulík, Richard, predseda NR SR (2011-09-14):
Pán poslanec Číž.
Martinák, Ľuboš, poslanec NR SR (2013-11-29):
Teraz pristúpime k hlasovaniu o pozmeňujúcom návrhu 7 a 8 pána poslanca Hubu.
M. Sabolová, poslankyňa: (2007-09-13):
A čo sa týka finančných nárokov, práve preto je tento návrh tu, lebo onedlho ideme hlasovať o štátnom rozpočte a myslím si, že treba, aby sa tie prostriedky dali zapracovať. Pričom pani ministerka pred rokom, keď tento návrh zákona bol tu, v Národnej rade, povedala, že my už pripravujeme, my už pracujeme na tomto zákone. Prešiel rok a až po tom, čo kolega Brocka predložil svoj návrh na ministerstvo financií, sme zrazu počuli, ako rezort pripravuje návrh zákona a dáva do pripomienkového konania. A chcem len podotknúť jednu vec, ešte mám chvíľočku, nedá sa to zrovnávať s mojimi výhradami zo včera. Pretože moje výhrady včera voči kolegovi Jánošovi boli tie, že on zosúlaďuje smernicu, on ide do tých rámcov, ktoré patria vláde, ktoré patria pripomienkovému konaniu. To, že my navyšujeme cez naše poslanecké návrhy rozpočet, toto ešte nie je taká vážna vec, pokiaľ ideme predtým, ako je tvorba rozpočtu, pokiaľ vieme, že tie zdroje sa pripravujú tak či tak, ak prejde vládna novela zákona. Takže, páni kolegovia, nezrovnávala by som to tak, lebo ... (Automatické prerušenie vystúpenia časomierou.)
Benčík, Ján, poslanec NR SR (2023-01-26):
Ďakujem. Pán Blaha, vy ako aj ďalší vaši kolegovia opakovane obviňujete ľudí z bývalej alebo súčasnej vládnej koalície z toho, že vás, že kriminalizujú opozíciu, že chcú zatvárať aj politikov. Ale pritom fakt je ten, že táto koalícia iba rozviazala ruky orgánom činným v trestnom konaní. A tie konajú v zmysle zákona. Ako či vždy je to kvalit... kvalitne konajú, no to tak o tom by sa dalo možno niekedy polemizovať, všade sú ľudia takí aj onakí. Ale faktom je, že za mrežami skončili viacerí vaši nominanti či priatelia a nielen preto, že by ich boli obvine, boli obvinili spolupracujú z ich obvinení, ale sami sa priznali k trestným činom. No a potom, keďže tak, a potom ako takto opakovane obviňujete vládnu koalíciu, tak sa prerieknete za tým pultom, že pokiaľ budete, sa vrátite do vlády, tak vaša vláda vyšetrí údajné zločiny tejto, tejto, tejto vlády súčasnej. No to tak mi pripadá tak akosi, že podľa seba súdim teba. A ďalšie, ďalšie ste nás obvinili, že sme nejakými agentmi Spojených štátov, že na vojne na Ukrajine zarábajú americká zbrojárska lobby či pán Soros. No že ak by sme túto vašu absurdnú úvahu doviedli do úplnosti, tak najväčším podporovateľom americkej zbrojárskej lobby a pána Sorosa by bol zločinec Putin, ktorý poslal svoje vojská, aby napadli svojho suseda, nezávislú Ukrajinu, v ktorej tam zabíjajú jej občanov vrátane žien, detí aj starcov. Podnikajú útoky nielen na kritickú infraštruktúru, ale aj na jej domovy, aj na ľudské príbytky, dopúšťajú sa vojnových zločinov. A toto všetko vy bránite a hlásite sa k tomu. Môžte sa hanbiť!
Kazda, Radovan, poslanec NR SR (2021-02-04):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Danko, Andrej, predseda NR SR (2018-02-15):
Prosím, prezentujme sa a hlasujme. (Hlasovanie.) Prítomných 128 poslancov, za 58, proti 7, zdržalo sa 63. Konštatujem, že sme uvedený návrh neschválili. Ďalej budeme hlasovať o bode 68 programu, je to prvé čítanie o návrhu poslancov Mihála a Beblavého na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 833). Prosím spravodajkyňu z výboru pre sociálne veci poslankyňu Janu Nehézovú, aby uviedla hlasovanie. (Hlasovanie o návrhu poslancov Národnej rady Slovenskej republiky Jozefa Mihála a Miroslava Beblavého na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 833.)
Kollár, Boris, doterajší predseda NR SR (2023-10-25):
S ďalšou faktickou vystúpi pán poslanec Pročko. Nech sa páči, pán poslanec, máte slovo.
Kadúc, Miroslav, poslanec NR SR (2014-11-10):
Ďakujem pekne. Pán predseda, ja teraz, nebude to návrh, chcem iba voľačo povedať aj vo váš prospech. Ja teda nesúhlasím s tým, aby sa niekto vás pýtal, aby ste vy povedali, že či sú v poriadku. Ja si myslím, že netreba dehonestovať funkciu, funkciu predsedu parlamentu. To je moja prvá poznámka. A druhá, k tomu procedurálnemu návrhu. Vy ste nemuseli dať hlasovať. Tu bola zrejmá podpora pléna Národnej rady. Nehlasoval jeden, všetci boli za. Čiže naozaj, postačilo sa opýtať. Mali by sme vyriešený tento problém raz a navždy a už by tu nemusel byť. Teraz si myslím, celý večer to tu budete mať každú hodinku. Je to škoda. Kľudne ste to mohli urobiť a môžete to urobiť kľudne ešte raz.
Bugár, Béla, podpredseda NR SR (2019-06-26):
Prezentujme sa a hlasujme o bodoch zo spoločnej správy. (Hlasovanie.) Prítomných 141 poslancov, za 82, zdržalo sa 58, 1 nehlasoval. Tieto body sme schválili.
Puškárová, Paula, poslankyňa NR SR (2024-06-19):
Dobre, ďakujem veľmi pekne. V prvom rade tento zákon kopíruje trošičku, alebo teda pomáha vyriešiť aj problém inflácie. Možno tento argument nebol dostatočne zdôraznený, ale veľmi dobre vieme, že za tie, za to posledné obdobie sme čelili zvyšujúcim sa cenám nielen stavebných materiálov, ale aj tovarov a služieb. Čiže ak máme zvyšujúcu infláciu, takým prirodzeným, prirodzeným podnetom, ako sa s ňou vysporiadať, je teda riešenie nejakým spôsobom limitov. Druhá taká krátka poznámka, ja vítam, že tento zákon nevstupuje do transparentnosti, stále uvidíme objednávky, stále uvidíme zmluvy, stále uvidíme faktúry. A tretí bod, vy viete, že som z toho akademického prostredia, celá moja publikačná činnosť bola o regionálnom raste, o tom, ako dosahujeme rast produktivity, rast ekonomiky, to znamená celkového hádepéčka na regionálnej úrovni. A aj keď sa môžme zhodnúť, že tie inovácie sú istou významnou zložkou, omnoho významnejšou zložkou podľa tých posledných štúdií je sociálny kapitál. A sociálny kapitál nie je nič iné ako dôvera. Ja viem, že v tejto našej spoločnosti hovoriť o dôvere je veľmi náročné, ale aj napriek tomu preukázanie nejakej dôvery a budovanie dôvery, možno aj práve rozviazaním takých rúk pre jednotlivých starostov, županov alebo verejných obstarávateľov, a to teda aj vysoké školy, môže pomôcť tomu ekonomickému rastu. Čiže z tohto odborného som si dovolila aspoň takýto malý argument z výsledkov akademických, akademických výskumov priniesť. No a dovolím si zároveň aj predniesť pozmeňujúci návrh, ktorý dávam do pléna kvôli tomu, že vysokoškolské jedálne nám akosi vypadli z toho pôvodného návrhu a teda aj po dohode s pánom ministrom si ho dovolím teraz prečítať. Pozmeňujúci a doplňujúci návrh poslancov Národnej rady Slovenskej republiky Pauly Puškárovej, Jozefa Habánika, Karola Janasa a Romana Michelka k vládnemu návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 224. V čl. I bode 6 § 1 ods. 13 písm. ab) sa slovo „stravovania,25h)” nahrádza slovami „stravovania25h) alebo účelové zariadenie vysokej školy, ktoré poskytuje stravovanie,25i)„ Poznámka pod čiarou k odkazu 25i znie: „25i) § 98 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.“. V nadväznosti na vloženie poznámky pod čiarou sa nasledujúci odkaz a poznámka pod čiarou primerane preznačia. Pán predsedajúci, ďakujem, skončila som.